โปรดเกล้าฯประกาศ ทูลกระหม่อมฯ เป็นพระโสทรเชษฐภคินี -พระราชทานเครื่องราชฯ ให้ พ.อ.หญิง สินีนาฏ
พระราชทานเหรียญรัตนาภรณ์ให้พล.อ.เปรมโปรดเกล้าฯประกาศ ทูลกระหม่อมหญิงอุบลรัตนฯเป็นพระโสทรเชษฐภคินี ผู้ที่ทรงเคารพนับถือและสนิทสนมรักใคร่ ด้วยได้ทรงร่วมสุข ร่วมทุกข์มาแต่ครั้งยังทรงพระเยาว์ รวมทั้งโปรดเกล้าฯพระราชทานเครื่องราชฯ-เหรียญรัตนาภรณ์ พ.อ.(พิเศษ) หญิง สินีนาฏ วงศ์วชิราภักดิ์9 พ.ค.2562 ผู้สื่อข่าวรายงานว่า วันนี้ราชกิจจานุเบกษา เผยแพร่ประกาศพระราชทานเหรียญรัตนาภรณ์ โดยพระบาทสมเด็จพระปรเมนทรรามาธิบดีศรีสินทรมหาวชิราลงกรณ์พระวชิรเกล้าเจ้าอยู่หัว มีพระราชโองการโปรดเกล้าโปรดกระหม่อม พระราชทานเหรียญรัตนาภรณ์ รัชกาลที่ 10ชั้นที่1 แก่บุคคลสำคัญ 2 คน คือพล.อ.เปรม ติณสูลานนท์ และทูลกระหม่อมหญิงอุบลรัตนราชกัญญา สิริวัฒนาพรรณวดีโดยประกาศทูลกระหม่อมหญิงอุบลรัตนฯ นั้น ยังมีพระบรมราชโองการโปรดเกล้าโปรดกระหม่อมให้ประกาศว่าทูลกระหม่อมหญิงอุบลรัตนฯเป็นพระโสทรเชษฐภคินี ผู้ที่ทรงเคารพนับถือและสนิทสนมรักใคร่ ด้วยได้ทรงร่วมสุข ร่วมทุกข์มาแต่ครั้งยังทรงพระเยาว์ ทรงประกอบพระกรณียกิจนานัปการโดยเฉพาะอย่างยิ่งที่เกี่ยวข้องกับ การศึกษา การสังคมสงเคราะห์ และการสาธารณสุข ด้วยน้้าพระทัยเปี่ยมด้วยพระกรุณา ก่อให้เกิดประโยชน์ แก่เยาวชน ประชาชน และประเทศชาติวันเดียวกันราชกิจจานุเบกษา เผยแพร่ พระราชโองการโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่ง ช้างเผือก ชั้นมหาปรมาภรณ์ช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ ให้แก่ พ.อ.(พิเศษ) หญิง สินีนาฏ วงศ์วชิราภักดิ์ รวมทั้งโปรดเกล้าโปรดกระหม่อม พระราชทานเครื่องราชอิสริยาภรณ์จุลจอมเกล้า ฝ่ายใน ชั้น ปฐมจุลจอมเกล้า และเหรียญรัตนาภรณ์ รัชกาลที่ 10 ชั้นที่ 1 ให้อีกด้วย
พระราชทานเหรียญรัตนาภรณ์ให้ พล.อ.เปรม โปรดเกล้าฯ ประกาศ ทูลกระหม่อมหญิงอุบลรัตนฯ เป็นพระโสทรเชษฐภคินี ผู้ที่ทรงเคารพนับถือและสนิทสนมรักใคร่ ด้วยได้ทรงร่วมสุข ร่วมทุกข์มาแต่ครั้งยังทรงพระเยาว์
สินีนาฏ วงศ์วชิราภักดิ์,ทูลกระหม่อมหญิงอุบลรัตนราชกัญญา สิริวัฒนาพรรณวดี,เปรม ติณสูลานนท์,พระโสทรเชษฐภคินี